Diari Oficial de la Generalitat Valenciana


Sumari del DOGV 3896, del 13-12-2000 (2000/10779)

Informació pública del programa d'actuació integrada sobre la unitat d'execució C 25 de Sueca.
----------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10866


Organisme emissor
:   Monboix, SL

Tipus de document
:   Anunci

Informació pública del programa d'actuació integrada sobre la unitat d'execució C 25 de Sueca. [2000/A10094]
  
La mercantil Monboix, SL, ha presentat un programa per al desenvolupament d'una actuació integrada per a la gestió de la unitat d'execució C 25 de Sueca.
  
Aquest programa ha sigut protocol·litzat davant del notari de Sueca, Luis Barnés Romero, alhora que s'ha presentat un exemplar d'aquest davant de l'Ajuntament. El programa té com a objecte el desenvolupament urbanístic de l'esmentada unitat d'execució i inclou una alternativa tècnica consistent en un projecte d'urbanització i una memòria explicativa de l'objectiu i finalitat del mateix programa. La documentació juridicoeconòmica es presentarà en el moment del procediment pertinent.
  
D'acord amb el que preceptuen els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic l'esmentat programa, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. Es podran presentar alternatives tècniques i al·legacions durant 20 dies comptadors des de la publicació d'aquest anunci en el Diari Oficial de la Generalitat Valenciana. Les proposicions juridicoeconòmiques s'han de presentar durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució.
  
Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se, dins dels terminis indicats, al Registre General d'entrada de l'Ajuntament de Sueca, plaça de l'Ajuntament, número 1, en horari d'oficines. Qualsevol persona que ho desitge podrà comparéixer, en els esmentats terminis, a l'Ajuntament, on s'ha depositat una còpia del programa, a fi d'examinar-la i presentar les al·legacions que estime convenients.
  
Qualsevol persona que ho desitge podrà comparéixer, en els esmentats terminis, a la Notaria de Sueca, al carrer d'Utxana, número 31, entresòl, davant del notari Luis Barnés Romero, per a obtenir una còpia de l'acta de protocol·lització o sol·licitar que li siga mostrada. Igualment, podrà comparéixer a l'Ajuntament, on s'ha depositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques que inclouen les proposicions juridicoeconòmiques presentades s'efectuarà a l'Ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació per les persones interessades durant els 10 dies següents a l'obertura de pliques.
  
Amb anterioritat a la publicació d'aquest anunci i en compliment del que estableixen els articles 46.3 i 48 de la LRAU i 59.4 de la Llei 30/1992, de 26 de novembre, s'ha tramés l'avís corresponent al domicili de les persones que consten en el cadastre com a titulars de drets afectats per l'actuació proposada i a altres titulars que ens consten com a propietaris reals. Sense perjudici d'això, aquest anunci val de notificació a totes les persones titulars cadastrals i a altres titulars que ens consten com a propietaris reals de terrenys inclosos en la unitat d'execució, els quals són els següents, sense perjudici que puguen resultar altres desconeguts: Ramón García Viel, José Boix Roda i altre, José Daniel Climent Sales, Salvador Alapont Martínez, Salvador Ramón Ortells, Francisco García Fos, Ana García Fos, José Miguel Salvador García, Salvador Marco Ballester, Joaquín Serrano Salvador, Juan Bautista Sistero i altres, Javier Monzó Ferrando, Consicor, SL, Ana M.ª Palacios Castells, Daniel Palacios Castells, Desamparados Palacios Castells, Juan Antonio Cañizares Molina, J. Enrique Alemany Sabater, Salvador Hermano Piera, Pedro Pajuelo Blanco, Jorge Alonso Alfonso, Juan Lérida López, Antonio Meseguer Martí.